गौरतलब है कि कांग्रेस राफेल सौदे को बोफोर्स जैसा मुद्दा बनाने की कोशिश में है। विपक्ष मोदी सरकार पर राफेल सौदे को लेकर कथित घोटाले का आरोप लगाकर लगातार हमले बोल रहा है। हालांकि, इस सौदे को लेकर अभी कोई जांच नहीं हुई है। लेकिन कांग्रेस अध्यक्ष राहुल गांधी देश के जाने-माने उद्योगपति की कंपनी को विमान सौदे में 30 हजार करोड़ रुपए का ठेका दिलाने का आरोप लगाकर भाजपा के खिलाफ आगामी विधानसभा चुनाव में मुद्दा बनाने की कोशिश में जुटे हैं।